Zalai Waldorf Óvoda, Általános Iskola és AMI

201 833

éves beszámoló a 2023/2024. nevelési évről

1. Az intézmény adatai

Zalai Waldorf Óvoda, Általános Iskola és AMI

Az intézmény székhelye:

8900, Zalaegerszeg, Kosztolányi D. u. 29. (óvodai nevelés)

Az intézmény telephelyei:

8900, Zalaegerszeg, Kosztolányi D. u. 41. (óvodai nevelés)

8985, Becsvölgye, Fő utca 61.

(általános iskolai nevelés, oktatás, alapfokú művészetoktatás)

Elérhetőségek: +36-30-478 4085

[www.zalaiwaldorf.hu](http://www.zalaiwaldorf.hu/) napravar@napravar.hu zalaiwaldorf@zalaiwaldorf.hu

Alapító okirat kelte: 2020. 04. 29.

OM azonosító: 201833

Működési engedély száma, kiadója: ZA-05B/HAT/2953-16/2018 Zala Megyei Kormányhivatal Járási Hivatala

Intézményvezető: Szabó-Hujber Éva

Fenntartó neve, címe, képviselője:

 Felső Balázs

Zalai Waldorf Egyesület,

8900, Zalaegerszeg, Kosztolányi D. u. 29.,

1. Személyi feltételek

|  |  |  |
| --- | --- | --- |
| **név** | **beosztás** | **végzettség** |
| Szabó- Hujber Éva | óvónő, intézményvezető | óvodapedagógus, szakvizsgázott pedagógus: közoktatási vezető |
| Sárköziné Háromszéki Ildikó | óvónő, dajka tartósan távollévő | óvodapedagógus |
| Márovics Éva | dajka | gyógypedagógus, logopédus |
| Borsós Anikó | óvónő, dajka | óvodapedagógus |
| Mágner Enikő | óvónő, dajka | óvodapedagógus, Waldorf óvodapedagógus |
| Vancák Gabriella | dajka | érettségizett kisgyermek gondozó, -nevelő |
| Hevesi Tünde | óvónő | óvodapedagógus |
| Weiszné Tóth Erika | óvónő | óvodapedagógus |
| Simonné Csuka Viktória | Dajka | gyógypedagógus |
| Bottlik Barbara | Pedagógiai asszisztens | érettségi, pedagógiai asszisztens képzés |
| Bálint Orsolya | osztálytanító, intézményvezető- helyettes | biológia-rajz szakos általános iskolai tanár, Waldorf pedagógus |
| Horváth Beáta | angol nyelvtanár-óraadó | okleveles angol nyelv- és irodalom szakos bölcsész és tanár |
| Németh-Heves Júlia | osztálytanító, szabad vallás tanár | okleveles közgazdász, okleveles közgazdász tanár, Ligetszépe- mesepedagógiai segítő |
| Fatér Krisztina | osztálytanító, jelmez-és viselettáros | okleveles vizuális és környezetkultúra szakos tanár |

|  |  |  |
| --- | --- | --- |
| Prielszky Judit | francia nyelvtanár | okleveles francia nyelv–és irodalom szakos tanár |
| Virrasztóné Kondor Edit | ének-zene tanár, napközis tanár, rendszergazda | történelem - ének-zene szakos általános iskolai tanár |
| Asztalos Noémi | tanító | gyógypedagógus |
| Flumbort Andrea | osztálytanító, jelmez- és viselettáros | általános iskolai tanító, Waldorf pedagógus |
| Zalai Béla | fafaragás tanár, napközis foglalkozást tartó pedagógus - óraadó | kézműves szakember (népi kézművesség), Népi játszóházi foglalkozásvezető |
| Gaál László | bothmer-gimnasztika tanár, osztálytanító | okleveles testnevelés szakos tanár |
| Wade-Kardos Zsuzsanna | osztálytanító | általános iskolai tanító |
| Sebestyénné Dulfalvi Gabriella | osztálytanító | latin nyelv- és irodalom szakos tanár |

 Személyi változások:

2022 szeptemberében két új óvónő: Simonné Csuka Viktória és Weiszné Tóth Erika érkezett az óvodánkba, akik A Rózsa és Tündérfürt csoport segítésében tevékenykedtek. Simonné Csuka Viktória a Rózsa csoport délutánjaiban, Weiszné Tóth Erika a Tündérfürt csoport délelőttjeiben karolta a gyermekeket.

A nevelési évben Márföldi Erika, waldorf óvónő, mentor is csatlakozott a kollégium munkájához: segítve a szakmai munkát, a waldorf pedagógia megvalósulását, a pedagógusokat támogatva, a konferencia munkákat pártolva, a szülőkkel való kapcsolattartást istápolva.

Márovics Éva egy éves fizetés nélüli szabadságát töltötte a nevelési év folyamán.

Decemberben Mágner Enikő távozott az óvónői körből, így át kellett gondolni a kicsik csoportjának napi, heti, éves további ritmusát.

Hevesi Tünde óvónő biztos pontként maradt a gyermekekkel, őt kellett rugalmasan segíteni a napi teendői elvégzésében. Nagyfokú átgondolás, hosszas mérlegelés és tervezés előzte meg a januári változást, aztán pedig rá-rátekintettünk a műkösés megvalósíthatóságára, teret és helyet hagyva az esetleges változások beépítésére.

Majd a nyári szünetet megelőzően két óvónő jelezte távozását az intézményből.

Emiatt aztán nyár folyamán mielőbb keresni kezdtük azokat a személyeket, akik csatlakoznának az óvoda nevelői köréhez. a fizetés nélküli távolmaradását követően Márovics Évi válaszát várjuk, hogy visszacsatlakozik-e a Kollégium munkájába. Tavasztól fogva folyamatos egyeztetések zajlanak Vele; úgy tűnik, mint délutános várhatjuk vissza a következő nevelési évben (2024-25).

1. Működési rend
	1. **Óvoda**
2. Nevelési év rendje: a munkaterv szerint alakult
3. Beiratkozás időpontja: a munkaterv szerint alakult
4. Nevelés nélküli munkanapok: a munkaterv szerint alakult
5. Ünnepeink: főként az éves munkaterv szerint alakultak
6. Szünetek időpontjai: a munkaterv szerint alakult
7. Kirándulások: főként az éves munkaterv szerint alakultak
	1. Általános Iskola és AMI
8. Nevelési év rendje: a munkaterv szerint alakult
9. Beiratkozás időpontja: az éves munkaterv szerint alakult.
10. Nevelés nélküli munkanapok: az éves munkaterv szerint alakult.
11. Ünnepeink: főként az éves munkaterv szerint alakult
12. A Bizonyítványosztás/Nyárünnep időpontja: június 24.
13. Szünetek időpontjai: az éves munkaterv szerint alakult.
14. Kirándulások: az éves munkaterv szerint alakult
15. Tárgyi feltételek, fejlesztések
	1. **Óvoda**

Az épületek állagmegóvása, apróbb javítások, szépítések, a játékok javítása egész évben a szükség szerint folyamatosan megtörtént, ebben a fenntartó, szülők, hatékony segítséget nyújtottak, mint mindig.

 A költségvetésünk lehetőségei szerint új bútorok beszerzésére, eszközpótlásra használtunk még összeget.

Minden szükséges tárgyi feltétel adott volt számunkra a munkavégzéshez.

Az épületekben inkább csak pár eszköz cseréjére, pótlására van igényünk elhasználódottságuk miatt.

Megvalósult tálalókonyha mosogatójának cseréje (Kosztolányi u. 29.).

* 1. Általános Iskola és AMI

Az új első osztály kialakítása, berendezési tárgyainak beszerzése, iskolai padok, iskolai székek, fali tábla, szekrények, polcok, egyéb tanítást segítő eszközök beszerzése megtörtént. Új szerszámokat szereztünk be a fafaragó oktatáshoz. Magaságyások épültek a kertműveléshez, és egy kisház a harmadikos gyerekek házépítés epochájának keretében.

A nyár feladata lesz az új iskolaépület kialakítása, engedélyeztetése, az új terek berendezése.

1. Pedagógiai folyamatok, pedagógiai munka
	1. **Óvoda**

 Általános információk a férőhelyekről, jelentkezőkről, felvettekről, csoportokról:

Szeptemberben 33 kisgyermekkel kezdtük az évet, három csoportban, majd időközben az összlétszám 43-ra növekedett. Az év folyamán kisgyermek nem távozott az óvodából.

A gyermeklétszám utánpótlására remek alkalmat jelentettek, úgy, mint a korábbi években is, a baba-mama foglalkozások, melyeknek hatása az több is évig érződik, s ennek köszönhetően az idei és a következő évben is megfelelő számú jelentkezőre számítottunk a jelentkezéseknél, a beiratkozásnál.

Jelentkezőink, érdeklődők folyamatosan vannak, így a létszámadatok kedvező képet mutatnak a jövőre nézve.

Beiskolázási folyamat:

A tavalyi évhez hasonlóan az idén is időben elkezdődtek a beszélgetések az iskolaköteles korba lépő gyermekek szüleivel. Sikeresnek érezzük a folyamatot.

A hatodik (vagy hetedik) életévüket betöltő gyermekek közül év végén 9 kisgyerek ballagott el az óvodából, közülük 6-an választották a Tűzmadár Waldorf iskolát a folytatásban.

 Pedagógiai feladatok

|  |  |  |
| --- | --- | --- |
| **feladat** | **megvalósítás időpontja** | **felelős** |
| új gyermekek beszoktatási rendjének kialakítása | 2023. szeptembertől | óv.ped-k |
| baba-mama foglalkozások megtartása, kapcsolattartás a szülőkkel, új családokkal | 2023. októbertől | óv.ped-k |
|  |  |  |
| iskolaérettség megállapítása, szülők segítése | 2023. december – 2024. január | óv.ped-k |
| Waldorf pedagógiai mentorálás | folyamatos | int. vez. |

Fontos feladat az őszi időszakban is a zökkenőmentes óvodai élet kialakítása, biztosítása; a szervezési feladatok hatékony működtetése.

Pedagógiai munkánk központi elemeként a szociális viszonyok egyensúlyának megteremtése, illetve fenntartása volt célunk, mind a gyermekcsoport, mind a szülői közösség egészét tekinteve.

A szokásrendek kialakítása a csoportokban nagyjából a tervezettek szerint sikerült megvalósítani. Tapasztalataink azt mutatják, hogy ezeket, a napról-napra visszatérő állandó ritmus egyensúlyban tartja. A folyamatos változásokat megélő világunkban támpontot jelentve a legkisebbek számára.

Az előző évekhez képest a gyermekek szokás- és szabályrendszere nem módosult számottevően, döntően; így az előző évekről óvodában maradó gyermekek, már kialakult kapcsolódási pontjai segítették az újonnan érkezőket is a tájékozódásban.

A gyermeki fejlődést követő és támogató szándékú Óvónői Kollégium tagjai, az óvodapedagógusok, rendszeres fogadó órákat tartottak a szülőknek, hogy a gyermek nevelését közös akarattal és tudattal tudják segíteni.

Az iskolakötelesek óvodában maradási lehetőségét továbbra is az Oktatási Hivatal megállapítja meg, emiatt, a szülőkkel történő kommunikáció erős hangsúlyt kapott idén is. Még több időt szántunk az iskolakötelesekre történő rátekintésre, az esetleges jogszabályi változások lekövetésére, és azok megismerésére, valamint ismertetésére a szülők felé; fogadó órákra, melyen segítettük, véglegesítettük a szülői szándékot. Minden esetben támaszt adtunk az Oktatási Hivatalhoz benyújtott szülői kérelmeket óvodai jellemzés és waldorf fejlesztőpedagógusi vélemény kiadásával.

Az óvodában maradás lehetőségével ezévbennem élt semelyik család. A 6. életévüket augusztus 31-ig betöltő gyermekek mindnyájan az iskolai élet megkezdésére készültek, készülnek szeptembertől.

Az óvodai életüket kezdő, kicsiny gyermekek segítése az idei évben is hatékony volt, a szülőkkel szorosan együttműködve. A lehetőségekhez képest zökkenőmentesen és viszonylag rövid idő alatt sikerült beillesztésük a közösségbe.

Minden iskolába induló kisgyermek egyéni tempóban, de lelkesen és sikeresen vett részt a számukra kínált külön feladatokban és folyamatokban. Mindannyiukat a szülők által kiválasztott iskolába vették fel.

 Szervezési feladatok:

|  |  |  |
| --- | --- | --- |
| **feladat** | **megvalósítás időpontja, határidő** | **felelős** |
| Ünnepek szervezése | időszakonként, aktuálisan | óvónők |
| Konferenciák tervezése, vezetése | kéthetente, hetente folyamatosan | ÓK tagjai |
| Szülői Estek szervezése | a munkaterv alapján | ÓK tagjai |

|  |  |  |
| --- | --- | --- |
| Orvos, védőnő, fogorvos látogatásának szervezése, megtartása | időszakonként, szükség szerint | Sz-H É |
| Közös konferencia szervezése | a munkaterv szerint, folyamatosan | B.A.,ÓK, TK tagjai |
| Szülői tájékoztató est hirdetése, megtartása | a tavaszi időszakban | kommunikációs felelős |
| logopédiai szűrés | ősszel és szükség szerint | Sz-H É. |

Ebben a nevelési évben a nyári szünet előtti utolsó óvodai napot június 21. napjával állapítottuk meg.

Évzáró nyári ünnepünk a terveink szerint alakult, bábozással kezdtük az ünnepet, az újonnan csatlakozni fogó családokat is meghívva:lezárásként és egyben kiindulási alapként a következő nevelési évre.

 Kiemelt feladataink teljesülése:

* Új munkatársak szakmai segítése, támogatása: úgy gondoljuk: megvalósult, egész évben támogatást, kiemelt figyelmet igyekeztünk adni Számukra.
* A Waldorf-pedagógia szellemi alapjainak tanulmányozása: minden évben újra és újra nekifogunk és egy kicsit haladunk előre ebben a témában egyénileg és ÓK körben is; ez nem egy lezárható folyamat, hanem egy tanulási út, mindenki számára, mely élethosszig tart.
* A gyermeki, pedagógusi és intézményi értékelési rendszer továbbfejlesztése, és a pedagógiai munka minőségbiztosítása, a minőséggondozási rendszer és folyamat kialakítása, folyamatos fejlesztése: a nevelési évben az alkalmazotti konferenciákon visszatekinthettünk az elmúlt időszakra, mindenki megosztotta a többiekkel, a munkájával kapcsolatos örömeit és nehézségeit, valamint a benne felmerülő kérdéseket; ez biztosította, hogy az óvoda minden folyamatára történjen rátekintés, zökkenőmentesen oldhassuk meg a felmerült problémákat, illetve az óvodai élet működtetésében közös elhatározással tudjunk változtatni a szükséges pontokon; a rendszerszintű megvalósítása ennek előttünk van még. A pontos rátekintés alapján tudunk a következőkben terve(ke)t készíteni.

A szociális hármas tagozódás még alaposabb megismerését célként tűztük ki magunk elé, a pedagógiai ismereteink elmélyítése mellett.

 Konferenciák időpontjai, témái:

A Konferencia az Intézmény középpontja.

Feladata a Waldorf pedagógia szellemének hordozása. Rudolf Steiner pedagógiai előadásainak feldolgozásával a folyamatos erőfeszítést teszünk megismerő képességünk fejlesztésére.

Törekvésünk célja, hogy a pedagógiai cselekvés a mindennapokban a gyermekek helyes megismeréséből fakadjon. Ezt támogatják a rendszeres gyermekmegfigyelések is, ezeken mindenképpen erősíteni volna szándékunk.

A legfontosabb tevékenység mellett, a Konferencia tekinti át és irányítja az egész év nevelői feladataink ritmusát. Hordozza az ünnepeket.

Szükség esetén gondoskodik az új kollégák kiválasztásáról, és segítéséről a munkakezdés időszakában.

A konferenciánkat minden alkalommal közös Léleknaptár felolvasással és szellemi, valamint művészeti tevékenységgel (pl. euritmia, éneklés, stb.) kezdtük. Eztán röviden visszatekintettünk az elmúlt időszakra, és megbeszéltük a következő egy-két hét feladatait. Ezt követően a konferencia aktuális fő napirendi pontjai következtek. Törekedtünk saját magunk művészet és szellemi ápolására, ezáltal segítve szellemi, pedagógiai, szervezési feladataink megvalósulását.

A konferenciákon jegyzőkönyv készült melyben, az érintett témák és a főbb megállapítások is rögzítésre kerültek.

Az Óvónői Kollégium előre egyeztetett ülésrenddel dolgozott. Ezek a megbeszélések a technikai feladatok egyeztetése mellett a pedagógiai elmélyülést is célozták. Öröm volt megélni, hogy az alkalmazottak közötti kommunikáció zavartalan volt, a nevelési év során az óvodáért dolgozók harmonikus légkört teremtettek.

Ebben az évben is nagy hangsúlyt fektettünk arra, hogy az óvodai munkahelyi klímát meghatározó kommunikáció megfelelő mennyiségű és minőségű legyen a kollégák között.

Nem állítható, hogy konfliktusok nélküli és zökkenőmentes évünk volt ezen a területen, de arra mindig gondot fordítunk, hogy törekedjünk egymás szándékainak megértésére, és az őszinte beszélgetésekre. A konfliktusok tisztázó helyzetfeltárása több ízben előfordult, hatékonynak, de fájdalmasnak bizonyult.

SSzülői estek, fogadóórák, kapcsolattartás a szülőkkel:

A szülői estek alkalmával a három csoport időnként közösen, máskor külön- külön dolgozott, próbáltunk teret adni a kapcsolattartás folyamatosságának a szülői közösségek között, egymás megismerésére. Célunk az volt, hogy a mindennapjaink részévé válva segítse munkánkat mindez nemcsak a pedagógiai, hanem az óvodai vagy a privát élet más területein is. Nagy segítséget jelent a pedagógiai munkánkhoz a több éve működő szülői mentorálás. Régen csatlakozott szülők (felkért és vállaló) segítik az újonnan érkező családokat: tanácsokkal és a rengeteg kérdésre történő válaszokkal. Ezért nagyon hálásak vagyunk és köszönetet mondunk a mentor szülőknek!

* + augusztus 23. évkezdés, Betakarítás ünnep
	+ november 08. visszatekintés, Márton nap, Szent Miklós,

 Advent, 3 királyok

* + január 31. visszatekintés, Farsang, Tavaszelő
	+ március 13. visszatekintés, Húsvét, Mennybemenetel,

 Pünkösd

* + május 29. visszatekintés, Nyárünnep, Nyár

A szülőkkel való kapcsolattartás egyik fontos eleme: a Szülői Estek. Valamint email-ben segítettük a családokat ünnepekről szóló írásokkal, tevékenységek leírásával. A esteken a szülők részvételi aránya jónak mondható volt. Segítséget jelentett a szülők közti folytonos tapasztalatcsere is, melyet a szülői esteken megoszthattak egymással. Ezeken az alkalmakon több olyan pedagógiai témát is feldolgoztunk, mely a szülőktől érkező kérdés volt. A médiatudatossággal kapcsolatos beszélgetések továbbra is időszerűek és szükségesek, azt tapasztaljuk újra és újra. Az ajánlott és küldött olvasnivalók eredményességének mutatója, hogy a csoportok szabad játékában változás volt tapasztalható ennek hatására.

A fogadóórák szülői vagy óvónői kezdeményezésre szükség szerint, valamint tervezve előzetes bejelentkezés alapján alakultak.

A szülők tájékoztatáshoz való jogukkal élhettek a fogadóórák, szülői estek, nyitott ünnepeink alkalmával.

 Nyílt nap :

Az ősz folyamán elindult baba-mama foglalkozások okán már a nevelési év elején biztosak voltunk benne, hogy megfelelő számú gyermek érkezhet az óvodába a következő évben – az iskolába indulók helyére.

A tavaszi bepillantónk sikeresnek mondható volt. Nagyrészt a baba-mama foglalkozáson részt vevő családok voltak a résztvevők, de ismerkedő családokkal is találkozhattunk.

 Képzések, továbbképzések:

A nevelési évben óvodai részről B. A. folytatta a Waldorf Óvónőképzést.

 Gyer mekvédelmi feladatok:

Óvodánkban hátrányos, halmozottan hátrányos gyermek nem került felvételre. A szülők által készített anamnézis – melynek elkészítése feltétele a felvételi eljárás megindulásának – és a szülőkkel történt személyes felvételi beszélgetés alapozta meg a gyermek szociális és családi hátterére vonatkozó megállapításainkat. A gyermek megfigyelések alkalmával rendszeresen rátekintettünk, hogy van-e változás a gyermekek szociális és családi hátterében, környezetében, amely indokolná a gyermekvédelmi intézkedések megtételét.

Eg yéb :

Tanügyigazgatási, gazdasági és munkaügyi feladatainkat a tervek szerint végeztük.

Tanfelügyelet: ez évben nem volt.

Tűzriadó próba: minden telephelyen megvalósult.

* 1. Általános Iskola és AMI

 Általános információk a férőhelyekről, jelentkezőkről, felvettekről.

|  |  |  |  |  |  |
| --- | --- | --- | --- | --- | --- |
| Név | Évfolyam | 2023.09.01. | 2023.10.01. | 2024.02.01. | 2024.06.15. |
| Wade-Kardos Zsuzsanna | 1.osztály | 9 fő | 9 fő | 9 fő | 9 fő |
| Sebestyénné Dulfalvi Gabriella | 2. osztály | 9 fő | 9 fő | 9 fő | 9 fő |
| Németh- Heves Júlia | 3.osztály | 11 fő | 11 fő | 11 fő | 11 fő |
| Flumbort Andrea | 4. osztály | 8 fő | 9 fő | 9 fő | 9 fő |
| Fatér Krisztina Gaál LászlóBálint Orsolya | 5.osztály6.osztály7.osztály | 7 fő2 fő10 fő | 7 fő2 fő9 fő | 8 fő2 fő8 fő | 8 fő2 fő8 fő |
| Összes létszám |  | 57 | 57 | 57 | 57 fő |

 Pedagógiai feladatok:

Elmondható, hogy az idei tanévre is jutott bőven feladat, amit egy folyamatosan növekvő iskola megkövetel. Az év során szerencsére több osztályfokon is érkeztek új gyermekek, akiket az osztálytanítók segítettek, hogy megtalálják helyüket a már kialakult osztályközösségekben.

Az iskola és a Waldorf pedagógia jövője és céljai szempontjából mindig hangsúlyos kérdés, hogy hogyan sikerül elindulnia az új első osztálynak. Ebben a teljes Tanári Konferenciának a szerepe és munkája is tükröződik

A 2024/25-ös nevelési év első osztályának szervezése az óvodával karöltve a tanév 1. hónapjában elkezdődik. A tanév rendje tartalmazza, és az éves munkarendben a Konferencia megtervezi az iskolai bepillantó programsorozat időpontjait, a felvételi folyamat lépéseit, időpontjait. Ebben a tanévben ennek megtervezője és lebonyolítója Bálint Orsolya és Flumbort Andrea volt, aki pontos ütemterv alapján végigvitte a folyamatot, és végül 10 gyermek iratkozott be az első osztályba. Az új első osztály tanítója Bazsika Edina lesz, aki az iskola életébe és a konferencia munkába is betekintést kapott, ami segíti majd teljes mértékben a megérkezését.

 Kiemelt feladataink teljesülése:

Elmondható, hogy a kiemelt feladatainkat megfogalmazva minden területen történt előrelépés:

* Új munkatársak szakmai mentorálása, támogatása: Megvalósult, egész évben folyamatos szakmai támogatást kapott új osztálytanítónk. Pékné Pintér Krisztina mentor Waldorf tanárunk segít minden osztálytanítónak a szakmai fejlődésben, a minőségre való rátekintésben.
* A Waldorf-pedagógia szellemi alapjainak tanulmányozása: Minden évben újra és újra nekifogunk és egy kicsit haladunk előre ebben a témában. A rendszeres stúdium lenne képes ezt jól megvalósítani. Ez nem egy lezárható folyamat, hanem egy tanulási út. Ezen az úton Bálint Orsolyára és Németh- Heves Júliára tudott a tanári kollégium nagymértékben támaszkodni.
* Szaktanárok fokozott bevonása az iskola életébe. A bevonódásuk önmaguk által, saját érdeklődésük által valósult meg, egyre többet van jelen közöttünk iskolánk angol tanára, ami igazán megsegíti a gyermekek tanulási helyzetét is és a szervezési feladatok áramlását is, valamint a bothmer gimnasztika és fafaragó tanáraink is újabb feladatokat vállalnak segítve a tanári közösséget.
* A következő évben induló osztály osztálytanítójának megtalálása: A tanári kollégium több beszélgetés, több napos hospitálás után döntött. Februárban be tudtuk mutatni a leendő első osztályos szülőknek a leendő osztálytanítót Bazsika Edina személyében.
* Új iskolaépület megtalálásában a pedagógusok is segítettek azzal, hogy az épület munkacsoport gyűlésein 2 tanító is aktívan részt vett, a kiválasztott épületeket személyesen megtekintették. Az új épület végül a Zalaegerszeg, Gasparich u.18/a alatti épület, melyet a teljes tanári kollégium megnézett és elfogadott mint az iskola új telephelye. A nyár folyamán a költözési munkálatokban a tanítók is részt vesznek majd.
* A tanulói, pedagógusi és intézményi értékelési rendszer továbbfejlesztése, és a pedagógiai munka minőségbiztosítása, a minőséggondozási rendszer és folyamat kialakítása, folyamatos fejlesztése.

 A tan ári kollégium tag jai számára meghatározott feladatok:

* + tanórák (kötelező óraszám max. 26 óra 40 órás foglalkoztatás esetén)
	+ ügyelet

|  |  |
| --- | --- |
| * igazgatási feladatok
 |  |
| * konferenciamunka
 |  |  |
| * szülői estek tartása
 |  |  |
| * ünnepek és az ünnepek előkészítése
 |  |  |
| * helyettesítések
* értékelés (epochánként folyamatosan
 | félévenként | írásbeli szöveges |

bizonyítvány szülői beszélgetések bizonyítványversek keresése írása)

feljegyzések készítése a gyerekekről év közben folyamatosan

* + beiskolázási rendezvények (iskolaelőkészítők tájékoztató estek)
	+ beiskolázással kapcsolatos teendők (iskolaérettségi vizsgálat és annak adminisztrálása szülői beszélgetések anamnézisek feldolgozása)
	+ érdeklődőkkel való kommunikáció (rendelkezésre állás az érdeklődők látogatásakor beszélgetés)
	+ képzések
	+ felkészülés (napi felkészülés táblarajz készítése módszertani munka szervezési feladatok önképzés)
	+ adminisztráció, tanügyi dokumentumok készítése
	+ a szülőkkel való kapcsolattartás
	+ munkatársak keresése és bevezetése az iskolai munkába
	+ külső hospitálások
	+ belső hospitálások.

 Tanári Konferenciák:

A konferenciánkat minden alkalommal közös felolvasással és megbeszéléssel kezdtük.

Törekedtünk saját magunk rendszeres, visszatérő művészet általi ápolására (ez legtöbbször közös éneklés volt), és a Waldorf pedagógiai szellemi alapjainak egyre alaposabb megismerésére - ezáltal segítve szellemi, pedagógiai, szervezési feladataink megvalósulását. Ezen kívül az ünnepek szellemi háttere, gyermekmegfigyelések, különféle pedagógiai témák kerültek a napirendbe.

Majd röviden visszatekintettünk az elmúlt hétre, és megbeszéltük a következő hét/időszak feladatait.

A konferenciákról minden esetben jegyzőkönyv készült az adott évi konferenciafüzetben, így a konferenciák témája, a főbb megállapítások, és döntések ebben nyomon követhetők.

 Szülői estek – kapcsolattartás a szülőkkel:

A szülői esteket epochák zárásakor, vagy az ünnepek köré csoportosítva tervezünk. A szülői estek alkalmával először betekintést adunk a szülőknek az aktuális epocha ritmikus részébe, vagy valamilyen egyéb művészeti tevékenységgel hangolódunk rá a közös munkára. Utána vagy az adott epocha szellemi/pedagógiai hátteréről beszélgetünk, vagy az aktuális ünnep hátteréről, vagy egyéb nevelési kérdést vitatunk meg.

Fontos kérdése a szülői esteknek, hogy hogyan vannak a gyerekek az osztályban, milyen visszajelzéseket adnak otthon a családban. Itt lehetőség nyílik, egy-egy egész osztályt érintő probléma megvitatására is.

A szülők ezen alkalmakkor megtekinthetik a gyerekek munkáit is, hiszen az epocha füzetek csak ritkán kerülnek haza az alsó tagozaton, s festményeik is csak az év végén kerülnek haza.

Egyéni beszélgetésekre a fogadó órák adnak lehetőséget. A fogadóórákat előzetes bejelentkezés alapján tartottuk ebben a tanévben – szülő vagy tanári kezdeményezésre.

A szülőkkel való kapcsolattartás intézményünk számára fontos, hiszen így valósul meg az az együttműködés, ami a pedagógiánk egyik alapja. Ez a feladat is sok időt vesz igénybe. Ha jelzést kapunk vagy problémát látunk, a legrövidebb időn belül igyekszünk összeülni az érintettekkel, s megoldást keresni. Amennyiben szükséges egy-egy témában többször is leülünk az érintett családdal, mindaddig míg pozitív változás nem érzékelhető.

 Képzések, továbbképzések:

Osztálytanítóink és új osztálytanítónk is az idei tanév végén rész tudnak venni a júniusi tanév-előkészítő műhelyeken, melyen így 8 tanítónk képviseli az iskolánkat. Jelenlegi harmadikos és másodikos osztálytanítóink a nyáron kapják kézhez a Waldorf-osztálytanító szakirányon az ELTE Bárczi Gusztáv karán szerzett oklevelüket, míg ötödikes tanítónk szeptemberben megkezdi az utolsó félévét a Waldorf-tanító képzésben.

Tanügy-igazgatási, gazdasági és munkaügyi feladatainkat a tervek szerint végeztük.

1. Külső ellenőrzések

|  |  |  |  |
| --- | --- | --- | --- |
| **Ellenőrző szerv** | **Kezdő dátum** | **Vég dátum** | **Típusa** |
| Emberi Erőforrások Minisztériuma | 2024. 01. 24. | 2024. 03. 27. | Hatósági ellenőrzés |
| Zala Megyei Kormányhivatal | 2023. 11. 08. | 2023. 11. 08. | Hatósági ellenőrzés |
| Zala Megyei Kormányhivatal | 2023. 10. 26. | 2024. 01. 25. | Hatósági ellenőrzés |
| Zala Megyei Kormányhivatal | 2023. 09. 06. | 2023. 09. 06. | Hatósági ellenőrzés |

1. Külső kapcsolatok

Legfontosabb külső partnereink továbbra is a szülők.

A szülőkkel történő pedagógiai együttműködést megfelelőnek ítéltük meg ebben az évben is. Úgy érzékeljük, minden problémás helyzetű gyermek szüleit megszólítottuk, és jó néhány esetben pozitív változásokat is megfigyelhettünk a gyermekeken ennek következtében.

Az óvodában, és iskolában zajló életünkről, mindennapjainkról a szülők felé több csatornán, írásban és személyesen is megtörténik a tájékoztatás, információátadás.

Az óvónők és a tanítók között megfelelő gyakoriságú kapcsolattartás volt jellemző, melynek fókuszában idén is a beiskolázás időszaka állt, és eredményes munkának érzékeljük.

Külső hospitálásokra az óvodából: B. A. és Sz-H. É. jutott el a balatonalmádi Fehérlófia Waldorf Óvodába, valamint a szombathelyi Középhegyi Waldorf Óvodába, továbbra is fontos törekvésünk a jövőben, hogy minél többen ki tudjanak tekinteni, más Waldorf intézménybe, új impulzusokat szerezve, hozva.

A 2023/2024. tanévben részt vettünk a József Attila Városi Tagkönyvtár által szervezett Megmutatom magam kiállítás-sorozaton Életre nevelés, élettel nevelés című kiállításunkkal, ahol az iskolás gyermekek művészeti munkáit mutattuk be.

Adventi bazárt tartottunk decemberben, melyen zenei előadásokat, művészeti és kézműves tevékenységeket tartottunk.

A Göcseji Tudásközpont meghívásának többször is eleget téve iskolásaink zenei bemutatót, hagyományőrző tevékenységeket és előadásokat mutattak be.

Egy-egy osztály drámaelőadással gazdagítja a nyitott iskolai programokat, mint például az adventi bazárt. Mindenki számára nyitott pedagógiai előadásokat szervezünk, illetve az ünnepkörökhöz kapcsolódó rendezvényeket, kézműves programokat.

Továbbra is eredményesnek érezzük a Fenntartó Egyesületünk tagjaival az együttműködést, a folyamatos párbeszéd lehetőségét. A közös intézményi konferenciák szükség szerinti gyakorisággal üléseztek. Szülői, fenntartói és alkalmazotti részről a mandátumot vállaló tagok rendszeres jelenlétükkel segítették a munkát. Az üléseken az a már szokottnak mondható felállással dolgoztunk: a két–két pedagógus (óvoda, iskola), a felelős szülők mellett a fenntartó részéről az egyesületi elnök vett részt. A fenntartói figyelem végig kísérte az intézmény életét.

A védőnő ebben az évben is látogatta az óvodai gyermekcsoportokat.

Vizsgálatai a gyermekek között nyugodt légkörben zajlottak.

A logopédus az óvodában még az ősszel elvégezte a kötelező szűréseket a csoportban. A 3-4 évesek körét a szülőknek kiadott logopédiai felmérő lapon beérkezett válaszok alapján, a tanköteleseket pedig személyesen szűrte és értékelte. Javaslatait megosztotta a csoportvezető óvónővel, aki ezen iránymutatás segítségével tájékoztatta a szülőket az esetleges fejlesztési szükségességről.

Az Intézmény rendszeres kapcsolatot tart fenn a következő szervezetekkel:

* a Fenntartó Egyesülettel
* a Magyar Waldorf Szövetséggel, a Waldorf Ház Pedagógiai Szolgáltatóval
* testvérintézményekkel
* a Tanulási Képességet Vizsgáló Szakértői és Rehabilitációs Bizottsággal
* Pedagógiai Szakszolgálatokkal, a pedagógiai szakmai szolgálatokkal, a gyermekjóléti szolgálattal, illetve az egészségügyi szolgáltatóval, valamint más külső szervekkel

Az együttműködés és kapcsolattartás pedagógiai vonatkozásaiban a Konferencia hatásköre. Az intézményt az intézményvezető vagy megbízottja képviseli. A kapcsolattartás történhet személyes találkozók alkalmával, telefonon illetve postai vagy elektronikus levelezésen keresztül. Kapcsolatfelvétel az érintett szervekkel akkor történik, ha azt bármelyik fél szükségesnek tartja illetve törvény vagy jogszabály írja elő.

Köszönjük idén is Mindenkinek a támogatását, a sok-sok pozitív hozzáállást!

Zalaegerszeg, 2024. július 03.